उन्होंने कहा, मैं इस आईपीएल को भारतीय टीम में अपनी दावेदारी पेश करने के तौर पर नहीं देख रहा हूं, बल्कि मैं इसे अपनी टीम दिल्ली डेयरडेविल्स के लिए अच्छा प्रदर्शन करने के तौर पर देख रहा हूं। ऑस्ट्रेलिया के खिलाफ हालिया श्रृंखला के पहले मैच में खेलने के बाद टीम से बाहर हुए जयंत ने कहा कि उन्हें अपनी टेस्ट काबिलियत पर कोई शक नहीं है और उनका ध्यान अलग-अलग परिस्थिति में गेंदबाजी करने के बारे में सीखने पर है।